Muharram

Al-Muharram () be de first month of de Islamic calendar. E be one of de four sacred months of de year wen warfare be banned. E dey precede de month of Safar. De tenth of Muharram be known as Ashura, an important day of commemoration insyd Islam. For Sunni Muslims, de day dey commemorate de parting of de Red Sea by Moses den de salvation of de Israelites, dem observe thru voluntary fasting den oda permissible expressions of gratitude. By contrast, Ashura be a day of mourning give Shia Muslims, wey annually dey commemorate de death of Husayn ibn Ali, grandson of de Islamic prophet Muhammad den de third Shia imam. Dem kill Husayn, alongside chaw of ein relatives den ein small retinue, insyd de Battle of Karbala insydn680 CE against de army of de Umayyad caliph Yazid ibn Mu'awiya (r. 680–683). De Shia rituals span de first ten days of Muharram, dey culminate on Ashura plus mourning processions insyd Shia cities. Also insyd Muharram, dem initially set de Aqsa mosque insyd Jerusalem as de direction of prayer give early Muslims.